Amenda taruda,
sun Yahudi yala nengdi,
ila kalemna taru ton ketenepi.
Akalemna deiyoda,
‘Allah er si eremna ati telep keipkamser’ tenen,
Yerusalem mutu doami ati tep,
keteng tamun yuma kalemami.
Ada bul li neitamai kalemami.
Akalemna taru neitamai,
Yahudi yala nengdi,
Allah er si eremna ati dinin,
pumun taru kuramu Raja Salomodi kauai bungna tep domu ati,
er sida serambi,
Yesusdi akeca ati arum amngai bisi banmau.
Banmaupa,
sun Yahudi yala deiyo neng bulupra yanmaidi,
Yesus kikiman banmai taru di pepi.
“Kandi katuai men lap pepsemempa,
nunda tupa tenimtonapu kunupe.
Ware kuprap taru ton cap inimna utopu kunkamserum do?
Allahdi,
‘Nimi lyepkamre’ tenen,
wepra deiamu ngebo,
Kristusda kanda akurem do,
gum do?
Kanda,
Nimi Lyemna Ngebo,
Kristus,
tek sisi kumemnyopda,
katuai dipu pepsetume,”
pepi.
Upepipa,
Yesusdi tamupra aneng tep pepu.
“Ne konum pepsisi dinin,
sunda tek men tenepnerume.
Ne nai bo,
er si deiki di,
nimi men kupmanto pel donunada,
akeca deiki di konum katuai kupsere.
Ne kununada,
konum katuai kupmaser dinino,
sunda,
ne domba utopu,
ne nyapu men kuruma tep,
teka men tenepnerume.
Ne domba utopu nesala ne nyapuda,
ne upu gekepra domyakanenunge.
Nedi ne domba tep kael keamsi.
Sundi ne tep domyakanenunge.
Nedi ne nyapu tep,
gam pio kuna deiyo keca karepnepa,
pio gam kunkamenge.
Sun pio men depkamenge,
men gum kupkamenge.
Ware neng do yuma,
ne nyapu ne buru pumbon talenepa,
yuk nengdi dalupra men dopropnetenge.
Ne Nai Bo Allahdi ne tep anesala kareamneue.
Allah erda,
akeca-keca deiki tara kuredi,
ila puto ngebo kurura cadi,
ne nyapu er buru pumbon talerepa,
nimidi dalupra men doproptenge.
Ne cap,
ne Nai Bo Allah cap nun tenpua.”
Yesusdi pepu.
Yesusdi upepupa,
sun Yahudi deiyo neng gekepidi,
yu weik kupupa,
‘Gel di poptapkupe,’
tenepidi gel dopra ketenepmaipane,
Yesusdi sun tep pepu.
“Ne nai bo meliamneua deiki di,
nimi men kupmanto keca weika di pel domsipa,
dinerume.
Nimi men kupmanto pel,
ila mambul pel doramsinge neitamai di,
ware mali pel dopsa tep,
sundi,
‘Popkupe’ tenen,
gel dopra ketenepra dinmanerum do?”
pepu.
Upepupnen,
sundi,
“Gume,
kandi nimi men kupmanto keca pel doamumnge tep,
gel di men popkukepe.
Ange gum dinin,
kandi,
‘Ne nai boda Allah kurure,
nunda tenpua,’
pepmarema deiki di,
pio mali kunmareme.
Kanda,
tali tuai ngebo kurum dinin,
aupu pepmauma deiki di,
‘Neda Allah utopu kunune,’
pepra,
adeiki di Allah er si yanipmareme.
Ange deiyo atep,
‘Popkupe,’
tenepkepe,”
pepi.
Upepipa,
Yesusdi tamupra pepu.
Sun ton tenipetepso.
Sundi,
‘Aupuda mambule’ tenen,
talerum upu neitamai,
buku Mazmur sekami ngeda,
apepkusen upu akapmar do,
gum do?
Abuku neitamaida,
Allahdi er upu dopropi neng,
nimi deiyo neng tep,
aupu pepu.
‘Sunda Allah er nyapu kurume.’
Nun kaele,
Allah er upuda,
men gum kupkamre.
Allahdi perur upu yumada,
nong tek sisi kupkamre.
Allah upu tek sisi akapmara neitamaida,
Allahdi er upu karepupa,
dopropi neng,
tuai mutu nimi deiyo neng tep,
“Sunda,
Allah er nyapu kurume,”
pepu.
Aneng tep,
“Ne nyapu,”
pepka cadi,
Allahdi,
‘Ne dipru ngebo’ tenen,
kange deipudi,
wepra deiamu ngebo,
tuai mutu dokotepneu ngebo tep ngeda,
“Allah er Mi Sisa,”
men pepdatene do?
Atep nedi,
“Allah er Mi Sisa kunune,”
pepmanua deiki di,
sundi,
“Allah er si yanipmareme,”
pepmanerumada,
ware keca deiyo tep do?
Ne Nai Bo Allahdi pel dore keca men kuptene teptoda,
ne tep,
teka men tenepkamnerume.
Dinino,
Allah er pel doptene teptoda,
ne tep teka tenepkamnerume.
Yesusdi pepu.
Upepudi aupu ton pepu.
“Dinino,
ne Nai Bo Allahdi,
pel dore kecapu pel dopnyopda,
adeiki di adipapu teka tenepnerume.
Sundi ne tep ngeda,
‘Tali ngebopu,’
tenepnetum dinin,
nimi men kupmanto keca,
ila mambul pel donunada,
epmumdi,
adeiki di teka tenepnerume.
Apel donuna deiki di teka tenepnetumopda,
amenda kael kepkamrume.
Ada,
ne Nai Bo Allah cap,
ne cap dipru dukdongopra amsepu kunume.
Er cap,
ne capda nun tonpua.
Ange kael keprumdi,
betapra tenenkamrume.”
Yesusdi pepu.
Upepupa,
sun Yahudi yala deiyo nengdi,
adipapu yu kupupa,
‘Yesus popkupa tep,
tomopkupe’ tenen,
piripterepi dinin,
Yesus loktapra beupa,
men tomopmanto kupi.
Ayuma ukupu pangeda,
Yesusdi kange di ton cap,
amutu tapra,
Yordan me goupra,
ortara mutu neitamai beu.
Yesus beu mutuda,
ada men di Yohanesdi teka tenepi nesala dopra,
me dongoramu mutu beu.
Amutu neitamaipu Yesus dakuramupane,
nesala gung weik,
er kori yakaramipa,
kikiman kurami.
Ataruda,
anesaladi Yesus tep upepi.
“Gume,
Yohanesdi nimi men kupmanto keca,
ila mambul pel men doramu dinino,
erdi angebo Yesus tep,
lap peramseu upu yumada,
tek sisipu peramseue,”
pepi.
Yesus amutu neitamai kuramu taruda,
nesala weika di,
er tep teka tenepidi gung weik kupbarami.